AlexejDobrolubov/national_council_slovak_2010 huggingface dataset:
19. schôdza NR SR - 2.deň - B. popoludní
Dátum: 2024-09-11
Poslanec: Majerský, František (KDH)
Druh vystúpenia: Vystúpenie s faktickou poznámkou

78. Ďakujem všetkým kolegom za faktické poznámky. Myslím si, že tu už bolo naozaj povedané všetko. Riešenie má na stole pán minister a už je na ňom, ako sa k tomu postaví naozaj aj, aj celá vláda, lebo je to naozaj riešenie, ktoré potrebuje aj rozpočet, aj naozaj vážne rozhodnutia, ktoré naozaj musia prebehnúť. Ja by som chcel na záver iba povedať, že z tohto miesta myslím, že to je jedno, či koalícia-opozícia, nám ide o to, aby sa situácia bezpečnostná zlepšila a ja chcem z tohto miesta naozaj ešte raz poďakovať všetkým policajtom, ktorí napriek tomu, že môžu dnes odísť do výsluhového dôchodku, ešte ostávajú a ostanú, takisto všetkým hasičom aj horským záchranárom, lebo teraz je dôležité, aby ešte ostali, lebo ak odídu naozaj všetci, čo budú môcť ísť, tá situácia bude veľmi-veľmi zlá. Ďakujem.
15. schôdza NR SR - 10.deň - A. dopoludnia
Dátum: 2024-06-26
Poslanec: Majerský, František (KDH)
Druh vystúpenia: Vystúpenie s faktickou poznámkou

52. Ďakujem pekne, pán podpredseda, za slovo. Pán poslanec, vo veľa veciach, ktoré ste dnes povedali, musím súhlasiť. To, čo sa naozaj dnes deje, že sa tu budeme za názor odvolávať, tak to naozaj nebude mať že žiadny koniec, lebo si tu budeme robiť naprieky, vy nás, my vás. Jednoducho tieto posty patria opozícii a majú byť v opozícii, aj včerajšieho odvolávanie pani predsedníčky SIS, aj takisto teraz vás, pána predsedu Šipoša, výboru, nemá žiadne normálne že legálne opodstatnenie. Je to jednoducho čistá politic... politické odvolanie, my sme sa rozhodli, my to spravíme. Ja musím za zdravotnícky výbor povedať, že si vážim, že sa u nás ani raz nestalo na zdravotníckom výbore, že sme si robili naprieky a že sme si neotvorili výbor alebo sme ho blokovali, lebo myslím si, že tu sme prišli všetci pracovať a nie si robiť naprieky, že my vám zablokujeme a neotvoríme a som prekvapený, ako niektoré výbory fungujú, že ak sa koalícia rozhodne ho neotvoriť, tak ho neotvorí. Tak hádam sme tu prišli pracovať a robiť tu a nieže si robiť naprieky. Čiže u nás na zdravotníckom výbore to, chvalabohu, takto nefunguje a ja som sklamaný z tohto tuná, že si tu len zase vraciame staré krivdy, staré rany a nič tu nikam nevyrieši. Čiže nesúhlasím s tým, aby boli naši títo predsedovia odvolaní opoziční, lebo jednoducho tieto nominácie patria opozícii a majú tu ostať. Čiže poprosím aj koaličných poslancov, aby tie argumenty, ktoré hovoria, sú absolútne že mimo, lebo tieto fakty, ktoré hovoríte, jednoducho to by sa mohli používať na každú jednu vec aj v koalícii a nerobíme to a neodvolávame. Ďakujem. (Potlesk.)
15. schôdza NR SR - 5.deň - B. popoludní 1. záznam
Dátum: 2024-06-18
Poslanec: Majerský, František (KDH)
Druh vystúpenia: Vystúpenie s faktickou poznámkou

94. Ďakujem pekne. Pán predseda, vo svojom prejave si naozaj hovoril veľmi veľa vecí, ktoré naozaj si presne pomenoval, a sú dôležité, aby sa o nich hovorilo pokojne. Ja aj zo svojej vlastnej skúsenosti, ktorú si tam tiež pomenoval, môžem povedať, že, že aj vtedy, keď sa to stalo mne, som nechcel a ani som to nerobil, aby som to zneužíval politicky ani nejak inak, aj keď aj vtedy niektorí vládni predstavitelia alebo vládnej opozície sa chceli na, na našich veciach trošku priživiť. Ale táto téma naozaj protestov, zhromaždení je široká a naozaj sa musíme o nej baviť naozaj komplexne, nemôžeme to urobiť za jeden deň, že dneska sa predloží zákon a zajtra sa bude o ňom hlasovať. Je to naozaj vec, ktorá po dlhej dobe zasiahne do veľmi veľa vecí a do veľa vecí zákonov právomocí či polície, či miest, či obcí. A to sa nedá urobiť za 24 hodín. Naozaj sa to nedá urobiť za 24 hodín. Naozaj, veď všetci, ktorí sme tuná v sále, chceme, aby sa tie veci riešili, chceme, aby boli politici, takisto ale aj ostatní občania chránení, aby sa takáto situácia, ktorá sa stala v Handlovej, už nikdy nezopakovala. Taký tu nie nikto, ktorý by s tým súhlasil alebo to dokonca schvaľoval. Nikto tu taký nie je. Ale naozaj nedá sa to urobiť za 24 hodín. To sa nedá urobiť, to jednoducho v tom zákone bude veľa chýb a tých vychytávok. Veď vidíte sami, že s tým nesúhlasí už ani generálny prokurátor, takisto ostatné, ombudsman sa takisto ozval dnes ráno. Čiže tých vecí, ktoré tam treba vychytať, je veľmi veľa. Tak to, prosím vás, robme normálne poctivo. Veď budete mať určite podporu aj opozície, keď to bude zákon, ktorý bude mať, naozaj komplexne bude zhodnotený. Ďakujem.
15. schôdza NR SR - 2.deň - B. popoludní
Dátum: 2024-06-12
Poslanec: Majerský, František (KDH)
Druh vystúpenia: Vystúpenie s faktickou poznámkou

92. Tomáš, ďakujem za vystúpenie. Kolegovia z koalície, viacerí z vás, si myslím, že vy čítate a vidíte príspevky na facebooku, kde sa zbierame, alebo sa skladajú ľudia na lie... na zbierku na lieky onkologické, na ktoré štát nemá peniaze. Určite z vás niektorí na takéto zbierky prispeli. Viete, kvôli čomu tie peniaze nemáme v štáte? Lebo takto plytváme peniazmi. Ten človek nám ročne a jeho inštitúcia ušetrila 100 miliónov euro. Tie peniaze sa mohli investovať do vzdelá... do ďalších liekov. Pamätáte si na, určite si pamätáte na mladú speváčku, ktorá, ktorá zahynula, lebo nemala včas liečbu. Vďaka aj jej iniciatíve sa ten liek schválil a dnes môžu ďalšie onkologické pacientky byť liečené. My dnes ideme normálne že hanebným spôsobom vyhodiť človeka, ktorý šetril štátu peniaze, aby sa mohli liečiť ďalší pacienti, aby sa mohli prispievať na ďalšie onkologické lieky. To vážne sa, to ideme dneska spraviť? Človeka, ktorý s nikým z nás tu nič nemá. Je to človek, ktorý prišiel zo zahraničia a šetrí štátu stovky miliónov eur ročne. To je... to sa nedá ani normálne že vysvetliť, že prečo to vlastne dneska ideme spraviť. Veď sa nad tým normálne zamyslite ľudsky, že prečo dnes takýmto spôsobom idete vyhodiť človeka, ktorý štátu šetril peniaze, aby sme mohli liečiť ďalších onkologických pacientov. Viete si na to odpovedať? Ja si to neviem na to odpovedať, prečo to robíte.
13. schôdza NR SR - 1.deň - B. popoludní
Dátum: 2024-05-09
Poslanec: Majerský, František (KDH)
Druh vystúpenia: Vystúpenie s faktickou poznámkou

120. Ďakujem pekne za reakcie aj koaličných, aj opozičných poslancov. Vidíte sami, že sa tu môžme baviť a diskutovať o veľa veciach a myslím si, že našli by sme spoločné riešenie, veď po čom tu voláme už šiesty mesiac, po diskusii, o to, že sa poďme baviť, ako tie-ktoré veci zlepšiť, ale nemôžte do hory volať a nedostávate odpoveď. To je jedna vec. Druhá vec je tá, že ja súhlasím, čo ste vraveli, kolega, že my musíme mať plánovanie, veď my musíme vedieť, že nám v kraji končí o šesť rokov hematológ alebo kardiológ a my si ho za tých desať rokov musíme pripraviť. Ale veď na to tu máme kraje, ktoré by mali na to mať väčšiu, väčšiu kompetenciu a mali by tieto veci riešiť. Veď v tomto nemôžem povedať ani slovo, že to nie je pravda, veď to dajme krajom, nech to riešia, veď hľadajme tie riešenia, pripravujme, veď toto tuná, čo teraz riešime, to nie je, že zajtra to vyriešime. My sa, teraz nehovorme, že naše zdravotníctvo, ja nesúhlasím s vami, že naše zdravotníctvo je v dobrom stave, lebo nie je. Naozaj že nie je. Naši kvalitní ľudia sú už dávno preč. Tu ostali ľudia, ktorí sú tu a ďakovať Bohu, že tu sú, lebo naše zdravotníctvo funguje napriek politikom. Naši zdravotníci fungujú napriek tomu, ako fungujú vlády. A to je jedno, nebudem teraz nikoho konkretizovať. Vďaka Bohu, že tu ostali niektorí a že tu makajú od nevidím do nevidím častokrát, lebo nemá ich kto nahradiť. Čiže za to buďme vďační a pracujme s tým, čo máme. Lebo ak to naozaj nebude, že niektorí ľudia si povedia, že odídu z odborov, ktorí sú jediní alebo sú výnimoční, odídu a povedia si, že koniec, tak to v niektorých ambulanciách a v nemocniciach budeme musieť zatvoriť. To treba otvorene povedať. A my sa takto k tomu musíme aj stavať, že hľadajme nových ľudí, hľadajme nové riešenia, ale to nemá byť o tom, že teraz si tu budeme vykrikovať jeden druhému, že v čom je kto druhý lepší, ale v tom, čo vieme pre tých pacientov spraviť, lebo jak som hovoril, vonku je niekto, kto potrebuje to zdravotníctvo a pre toho to máme robiť tuná v tejto Národnej rade. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Majerský, František (KDH)
Druh vystúpenia: Vystúpenie s faktickou poznámkou

90. Ďakujem pekne, pán podpredseda. Oskar, vystihol si všetko podľa mňa, čo sa dalo za tých 30 minút povedať, hovoríš o veciach, ktoré sa naozaj nedejú a mali by sa diať. Je veľa vecí, ktoré by sme určite mohli robiť oveľa rýchlejšie, ako ich robíme teraz, ale problém neviem, kde je teraz. Naozaj za seba poviem, že rozmýšľam nad tým zdravotníctvom, že prečo sa tu dnes toľko, prečo dnes bolo toľko osobných útokov na troch poslancov, ktorí tu, každý jeden z vás bol nejaké obdobie a nehovorí sa o tom všetkom, čo sa tu za tých 30 rokov neurobilo a malo urobiť, lebo v tom zdravotníctve je to, už ako vyzerá, je nás všetkých chyba, ktorí v tom zdravotníctve pôsobíme, všetkých. Všetkých. A vytýkať si tu, ty si vtedy bol, ty si bol vtedy, ja som bol vtedy, nikam to neprinieslo, ja som dnes nepočul ešte ani slovo o pacientovi, ani jedno slovo o pacientovi. Počul som tu 16 899 výhovoriek, ale ani jedno slovo o tom, že pacient ako na to dopláca. Ďakujem.
13. schôdza NR SR - 1.deň - B. popoludní
Dátum: 2024-05-09
Poslanec: Majerský, František (KDH)
Druh vystúpenia: Vystúpenie s faktickou poznámkou

74. Ďakujem, pán podpredseda, za slovo. Tomáš, ja ťa rád počúvam, lebo naozaj v zdravotníctve máš čo povedať a si človek, ktorý sa naozaj vyzná vo veľa, veľa sektoroch v zdravotníctve a máš naozaj prehľad širokospektrálny. Tvoj pohľad na zdravotníctvo, ako si ho teraz predniesol, je, bohužiaľ, smutný, naozaj je veľmi smutný a budem s tebou v 90 % súhlasiť. Nebudem súhlasiť v jednej veci, a to je štátne zdravotníctvo. A nehovorím to kvôli tomu, že nemáš pravdu, lebo presne takto štát funguje, ako si ho opísal. Ale ja si naopak myslím, že štát by bol dobrý gazda, keby sa každý polrok-rok nemenili vo fakultných, štátnych organizáciách riaditelia. Nebolo to bez vízie, aby tí riaditelia naozaj mali oporu, že tam nie sú len dočasne, aleže tam budú, môžu byť aj 8-10 rokov. Lebo tých kvalitných ľudí, ktorí majú prísť do štátneho sektora, nie je veľa. Tomáš, ty sám dobre vieš, že ich nie je veľa. A ak sa už niekto v tejto krajine odhodlá, že ide robiť do štátneho sektora, tak si tak v hlave prepočítava, že koľko tam vlastne bude. Budem tvrdý, budem robiť zmeny, budem tam polroka. Budem dobrý, nebudem robiť nič, budem tam dva roky, budem tam tri. Čiže v tom ja vidím problém v štátnom zdravotníctve, že tí ľudia, ktorí tam chodia robiť manažérov, riaditeľov, nemajú dlhú víziu a v tomto keď, naozaj keby sme mali, tak ako to má v súkromnom sektore to fungovať, že tí riaditelia tam sú roky a môžu budovať svoj tím a svoju víziu, tak by sme aj štátne zdravotníctvo posunuli ďalej. Lenže to nemôže fungovať tak, že príde nový minister a 15 ľudí vymení bez dôvodu. Príde ďalší minister a vyhodí 20 ľudí bez dôvodu, lebo ten bol v SaS-ke, ten bol v OĽANE, ten neviem, kde bol. Ale nikto sa nepozerá vôbec na to, že ten človek, čo urobil, aký je manažér a aký je schopný. Lebo každý z nás je niekoho nominant, veď v tejto krajine to inak fungovať ani nemôže.
12. schôdza NR SR - 12.deň - B. popoludní
Dátum: 2024-05-07
Poslanec: Majerský, František (KDH)
Druh vystúpenia: Vystúpenie s faktickou poznámkou

75. Ďakujem, Peťo, za tvoj, tvoj príspevok. Vystihol v podstate, čo sme dneska naozaj chceli povedať. Ale by som chcel trošku tak, nepoviem, že do vzduchoprázdna, ale kolegom, lebo mňa naozaj unavuje to, že si budeme stále hovoriť, že ty, vy ste boli vtedy, vy ste boli ... Ani raz ste z našich úst nepočuli, čo sa stalo pred šiestimi, ôsmimi, pred dvanástimi, lebo tú dobu už nikdy nevrátime. Ale mňa ako záchranára uráža, že tu rozprávate štátnemu tajomníkovi v čase najväčšej krízy, aká v zdravotníctve bola, že čo on robil 11 mesiacov. Kde ostatní ľudia sa báli vyjsť vonku, báli sa ísť do obchodov a on riešil preklady a prevozy pacientov do zahraničia. Akože, pri všetkej úcte, mali by sme mu tlieskať, čo vtedy predvádzali na ministerstve zdravotníctva, kde neboli žiadne lôžka na hospitalizáciu, kde ľudia, pacienti zomierali v sanitkách a my tu stále opakujeme: „Pán Stachura, čo ste robili 11 mesiacov?“ Ja by som, jak hovorím, za to, čo oni predvádzali vtedy, konkrétne on, lebo viem, že komunikoval s nemocnicami, so záchrankami, s urgentnými príjmami, by si zaslúžil obdiv. Chodil domov o polnoci. A nemali by ste ho ani jeden z vás tu haniť, ale mali by ste mu poďakovať, že, zopakujem ešte raz, vtedy, keď všetci boli doma, sa báli chodiť do obchodov, on sedel a riešil a riešili prevozy pacientov nie po Slovensku, lebo tu sme už nemali lôžka, do Nemecka, do Poľska. Za to by ste mu mali byť vďační, kolegovia! (Potlesk.)
12. schôdza NR SR - 12.deň - B. popoludní
Dátum: 2024-05-07
Poslanec: Majerský, František (KDH)
Druh vystúpenia: Vystúpenie s faktickou poznámkou

61. Ďakujem pekne kolegom za faktické poznámky, zhrniem to len v skratke. Záchranná zdravotná služba, za posledné roky jej nakladáme všetci, koľko sa do nej zmestí, lebo supluje celý záchranný a celý zdravotný systém. Kolabujú nám lekári, nedvihnú telefón cez deň – zavolajte záchrannú zdravotnú službu. Kolabujú nám pediatri – zavolajte záchrannú zdravotnú službu. Ja sa pýtam, ešte raz, kto si zoberie na zodpovednosť to, že záchranka nepríde včas k pacientovi, ktorý bude mať infarkt, cievnu mozgovú príhodu, dopravnú nehodu, lebo na to bola prioritne záchranná zdravotná služba spravená a to je jej hlavná úloha. Ona nie je ťažný kôň, že má zachraňovať celý zdravotný systém. Ona to nezvládne, už teraz to nezvláda a záchranári jazdia k všetkým možným sprostostiam, ak to mám už takto povedať Národnej rade, aké si ľudia vymyslia, a potom dostávajú nakladačku od príbuzných, kde prídu k dopravnej nehode, a meškajú, alebo prídu k infarktu, kde príbuzní resuscitujú svojho otca, mamu a prídu po 20 minútach a pýtajú sa ich príbuzní: „Kde ste?!“ No kde sú? Suplujú celý skolabovaný záchranný zdravotný systém. A týmto tu rozhodnutím im zase, len naložíme. Zase im priložíme. Vozte, zvážajte a nezachraňujte. Ale to nie je priorita – nezachraňovať. Záchranná služba má zachraňovať. Čiže, pani ministerka, zásadne nesúhlasím s tým, aby sme takýmto rozhodnutím naložili kde viacej záchrannej zdravotnej službe.
12. schôdza NR SR - 1.deň - B. popoludní
Dátum: 2024-04-16
Poslanec: Majerský, František (KDH)
Druh vystúpenia: Vystúpenie s faktickou poznámkou

245. Ďakujem pekne, pán podpredseda, za slovo. Pán predseda Majerský (Milan Majerský, pozn. red.), vy ste jeho celú podstatu, tu by sa naozaj dalo veľmi dlho rozprávať o tom, kde je hlavný problém v samosprávach, čo všetko by sme mali a máme robiť. Ja preto vyzývam naozaj, nájdime riešenie, ktoré nebude krátkodobé, ale dlhodobé. Naozaj toto je, a preto vás akože, keď nás, keď nás budete počúvať, my chceme naozaj nájsť riešenie, ktoré bude dlhodobo pre samosprávy. Samosprávy sú naozaj na kolenách a presne ako vravel predseda Majerský, nemajú ani ako a nemajú možnosti čerpať eurofondy, lebo nemajú ani na spoluúčasť, tú osempercentnú. Preto určite bude cieľom v budúcnosti, ak máme naozaj vyčerpať všetky eurofondy, ktoré sú pre obce možno jediným zdrojom investícií, inak by sme tú spoluúčasť nemali. A o tom by sme takisto v budúcnosti mali rokovať s Európskou komisiou, aby sme tú spoluúčasť nemali tam, lebo malé obce, malé mestá nám nebudú čerpať eurofondy a nebudú sa môcť ďalej rozvíjať. Sme, aj pán primátor z Kežmarku, sme z regiónu, kde naozaj je veľký odliv ľudí, kde naozaj je veľký problém v obciach, hlavne na Zamagurí, a kde ľudia naozaj kde odchádzajú ďaleko za prácou a je tam obrovský problém s tým, aby tam ľudia ostávali, lebo nemajú základné potreby. My sa v 21. storočí bavíme v obciach, že nemáme kanalizáciu, nemáme vodovody, a ako chceme tých mladých ľudí udržať, aby tu ostali? Toto musíme naozaj riešiť a jediná cesta je, aby to robili cez eurofondy. Ale máte to, bohužiaľ, dneska v rukách vy, tak hovorím, začnime sa tým zaoberať komplexne, lebo bez toho tých ľudí na východnom Slovensku neudržíme a ani na Slovensku ich neudržíme. Ďakujem.
20. schôdza NR SR - 1.deň - B. popoludní
Dátum: 2024-09-12
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

210. Ďakujem veľmi pekne opäť za slovo. K prejavu pani kolegyne vypichnem jednu podstatnú udalosť, ktorú spomenula a je to práve atentát na nášho premiéra Roberta Fica. Bol to totiž útok, ktorý v demokratickom svete absolútne nemá čo hľadať. Mám však pocit, že práve celá opozícia mu závidí tie štyri rany, ktorými ho chcel atentátnik pripraviť o život len kvôli tomu, že sme vládou, ktorá hlása mier. Že chceme naše malé Slovensko viesť na všetky svetové strany a byť ľuďmi dialógu a nie posmechov, ktorými nás celý deň častujete. Bol to atentát na demokraciu, na štát, na všetkých ľudí na Slovensku. Opozícia priam závidí, že je jediným politikom na Slovensku za celú demokratickú históriu, ktorý je zároveň najdlhšie slúžiacim premiérom, ktorého si vybrali občania Slovenskej republiky. Neviem, či to viete pochopiť, keď sa tak ľudia rozhodnú a dali mu dôveru viac ako 700-tisíc hlasov napríklad v tých jeho najlepších časoch, ale aj teraz posledné voľby môžte si pozrieť, či niektorý z vás vôbec dosahuje také čísla, ako dosiahol práve nás premiér. Práve preto streľba naňho je aj streľbou na každého občana, trúfam si odhadnúť, že nepoznáte význam slova demokracia, hoci sa ním oháňate každý jeden deň. Nepochopili ste však, že dnešný deň nie je o postrelenom Robertovi Ficovi, o premiérovi Slovenskej republiky, ale o pánovi Šimečkovi, ktorý je zo storočného politického rodu a ešte stále nedosiahol to, čo dokázal Robert Fico z robotníckej rodiny. Nuž ale aj pána Šimečku vychovával SMER, aj pán europoslanec za SMER pán Zala, takže je načase, aby sme vyvodili sebareflexiu a aj politickú zodpovednosť. Myslím si, že na hlasovaní sa to aj podarí, ďakujem pekne.
20. schôdza NR SR - 1.deň - B. popoludní
Dátum: 2024-09-12
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

176. Ďakujem pekne za slovo, pán predsedajúci. Pán Gröhling, vy sa pýtate. Tu som, už sme sa pozreli na seba. Tak vy sa pýtate, ako si nás budú pamätať a ja sa vás pýtam, či to myslíte vážne? Predsa ľudia si vás pamätajú za to, ako ste za štátne peniaze vypili bar v Dubaji, do ktorého sa bežný slovenský občan za celý svoj život možno ani nedostane. Boli ste to predsa, vy minister školstva, keď naše deti nechodili do škôl najdlhšie spomedzi všetkých detí v Európskej únii. Vy ste nechceli, aby sa naše deti vzdelávali. Okradli ste ich o tie najkrajšie životné zážitky, ako je stužková či maturity. Boli to naše deti, ktoré nechodili do škôl, pán Gröhling, keď ste boli vy ministrom školstva počas covidu. Ľudia chodili na testy, ktoré ste nakupovali za milióny. Pretestovali ste milióny eur. Neskôr ste ich donútili, aby si tie testy ešte raz kúpili. Vy ste proste len prejedli a prepili, zadlžili ste celý štát a teraz nám tu niečo idete vyčítať. Vy sa pozrite sami do zrkadla. Pretože jedinú spúšť ste spôsobili vy a vaše vládnutie. Vy ste zdevastovali Slovenskú republiku, ktorú vy nazývate touto krajinou. Zomreli občania a zomrela aj spravodlivosť. Ľudia si vybrali, že vyhral SMER - Slovenská sociálna demokracia, vám dali 5 %. Takže asi vás si nejako budú pamätať. (Potlesk.)
16. schôdza NR SR - 2.deň - A. dopoludnia
Dátum: 2024-07-16
Poslanec: Matejičková, Zuzana (SMER - SD)
Druh vystúpenia: Vystúpenie s faktickou poznámkou

93. Ďakujem. Ďakujem pekne aj ja za slovo. Je priam neuveriteľné, pán kolega, že na toto faktické vystúpenie sa tu spustila takáto nenormálna vlna nenávisti. Opozícii sa asi veľmi ťažko počúva, koľko smrti a nešťastia spôsobila ich vláda. Samozrejme v kooperácii so stranou SaS, ktorá sa hrdí odborníkmi. My sa však môžeme pýtať, či sú to odborníci na ničenie a smrť, pretože nesmieme zabudnúť, že sa podieľali aj na zbytočnom úmrtí 20-tisíc slovenských občanov počas pandémie a pani Kolíková nedokázala prejaviť nielen súcit po tragickom úmrtí generála Lučanského alebo advokáta Krivočenka, ale ani len sebareflexiu a Slovensko dnes musí platiť nemalé prostriedky za všetky ich zlyhania. Samozrejme odškodnili akurát tak trnavskú testovaciu firmičku, ale komu vtedy a dnes z nich záleží na ľudských právach, ktorými sa toľko oháňajú, keď ľudia zomierali počas covidu? Polícia bola pod nadvládou Hamrana, používala policajnú brutalitu len za obyčajné rúška. Nezabudneme na utrpenie ľudí na Slovensku. Nezabudneme na pána generála Lučanského. Ani na pani vyšetrovateľku Santusovú, ktorú chceli, viete kam, nakopať. A na všetkých ostatných ďalších, ktorým ste zničili rodiny. Vážení, povedať prepáč však nestačí. (Potlesk.)
15. schôdza NR SR - 11.deň - B. popoludní
Dátum: 2024-06-27
Poslanec: Matejičková, Zuzana (SMER - SD)
Druh vystúpenia: Vystúpenie v rozprave

102. Veľmi pekne ďakujem, pán predsedajúci. Zápisnica o výsledku tajného hlasovania o návrhu na voľbu podpredsedu Národnej rady Slovenskej republiky, ktoré sa konalo 27. júna 2024. Na tajné hlasovanie o návrhu na voľbu podpredsedu Národnej rady Slovenskej republiky bolo vydaných a poslanci si osobne prevzali 141 hlasovacích lístkov. Teda na voľbe bolo prítomných 141 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu podpredsedu Národnej rady Slovenskej republiky všetci poslanci odovzdali hlasovacie lístky. Zo 141 odovzdaných hlasovacích lístkov bol jeden neplatný. Zo 140 platných hlasovacích lístkov overovatelia zistili, že o návrhu na voľbu Tibora Gašpara za podpredsedu Národnej rady Slovenskej republiky hlasovalo za 79 poslancov, proti 61 poslancov, nik sa nezdržal. Podľa článku 90 ods. 1 Ústavy Slovenskej republiky na zvolenie podpredsedu Národnej rady Slovenskej republiky je potrebný súhlas nadpolovičnej väčšiny hlasov všetkých poslancov. Overovatelia konštatujú, že v tajnom hlasovaní bol za podpredsedu Národnej rady Slovenskej republiky zvolený Tibor Gašpar. Blahoželám, pán predseda. Ďakujem, skončila som. (Potlesk v sále.) (Ruch v sále.)